Световен ден на рециклирането в ДГ Ален мак

Екипът на детската градина всяка година се включва в инициативи организирани във връзка екологията на планетата Земя.

Тази година нашето участие включи активно всички родители в предаването на пластмасови бутилки в шишеяда . Събраното количество бе 40 килограма. Всеки месец детската градина предава до 20 килограма бутилки.

Родителите участваха с желание и всяка група организира своето участие чрез предварително направена покана и публикувана на Фейсбук страницата . Бе изготвен проект, който ясно указваше целта на кампанията и нейните ползи за планетата Земя.

Има създаден видео, материал ,който се публикува на страницата на детската градина ,за да изостри вниманието на всеки гражданин и насочи вниманието към тази кампания.

Имаме и лично творчество - стихотворение написано то госпожа Карабакалова за шишеяда, което децата учат по групите.

ШИШЕЯД

В този чуден, пъстър свят

появи се ШИШЕЯД.

Той бутилките събира,

цвят и форма не подбира.

Замърси ли се навред,

идва неговият ред.

Щом напълни си тумбака,

вика тримата юнака,

празнят го за сетен път

и за нов заряд гласят.

После всичко се повтаря,

всеки там сметта си слага,

трябва да се рециклира,

кой това не го разбира?

Сложни думички, нали,

мислят умните глави?

Кратко ще ви обясня,

всички да ме разберат:

Преработва се сметта

и от нея след това

нови стоки ще направят,

даже нещо ще прибавят,

хората ще са доволни,

птици ще прилитат волно,

бистри ще са ни водите,

чисти ще са ни земите.

Ето затова е горд,

пъчи снага като лорд,

лакомият шишеяд -

нов герой на този свят.

На природния уют

посветил е своя труд

и съвсем не е злояд

този шишко ШИШЕЯД!

Петя Карабакалова

<https://photos.app.goo.gl/jWB9qE8VVHbHbKas7>